ddrg/super_eurlex huggingface dataset:
Euroopa Liidu Teataja L 082 , 29/03/2003 Lk 0019 - 0019



Komisjoni määrus (EÜ) nr 571/2003, 28. märts 2003, millega muudetakse määrust (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad seoses tootmisvõimsusega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 2585/2001, [2] eelkõige selle artiklit 80, ning arvestades järgmist: (1) Konkreetse praktilise probleemi lahendamiseks tuleks muuta määruse (EÜ) nr 1493/1999 artikli 2 lõikes 3 sätestatud tähtaega, mis on ette nähtud artikli 2 lõikest 2 erandi kehtestamiseks. Erandi kehtestamist reguleerivate eri sätete kohaldamine toob kaasa tõsise ja keerulise halduskoormuse, eelkõige seoses kontrolli ja karistustega. Hea juhtimistava huvides tuleks kõnealust kuupäeva lükata edasi 31. juulini 2003. (2) Seetõttu tuleks komisjoni määrust (EÜ) nr 1227/2000, [3] viimati muudetud määrusega (EÜ) nr 315/2003, [4] vastavalt muuta. (3) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1227/2000 artikli 2 lõike 1 punkt a asendatakse käesolevaga järgmisega: "1 a) Määruse (EÜ) nr 1493/1999 artikli 2 lõikes 3 sätestatud tähtaeg 31. juuli 2002 lükatakse edasi 31. juulini 2003." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. märts 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] EÜT L 345, 29.12.2001, lk 10. [3] EÜT L 143, 16.6.2000, lk 1. [4] ELT L 46, 20.2.2003, lk 9. --------------------------------------------------
Euroopa Liidu Teataja L 082 , 29/03/2003 Lk 0011 - 0011



Komisjoni määrus(EÜ) nr 567/2003, 28. märts 2003, millega parandatakse määruse (EÜ) nr 445/2002, millega kehtestatakse üksikasjalikud eeskirjad nõukogu määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks) kohaldamiseks, taani-, inglis-, soome-, saksa-, kreeka-, itaalia-, portugali- ja hispaaniakeelseid versioone EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta, [1] eriti selle artikleid 34, 45 ja 50, ning arvestades järgmist: (1) Komisjoni määruse (EÜ) nr 445/2002 [2] taani-, inglis-, soome-, saksa-, kreeka-, itaalia-, portugali- ja hispaaniakeelsetes tekstides on mitu viga. Nimetatud keeltes tekste peab seetõttu muutma. (2) Käesoleva määrusega ettenähtud meetmed on kooskõlas põllumajandusstruktuuride ja maaelu arengu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 445/2002 muudetakse järgmiselt. 1. (Käsitleb ainult saksakeelselt versiooni.) 2. (Käsitleb ainult saksakeelselt versiooni.) 3. Artikli 3 lõige 2 asendatakse järgmisega: "2. Artikli 4 lõiget 2 kohaldatakse ka investeeringute suhtes, mida noored põllumajandustootjad teevad viie aasta jooksul pärast ettevõtluse alustamist." 4. (Käsitleb ainult kreekakeelset versiooni.) 5. (Käsitleb ainult taanikeelset versiooni.) 6. (Käsitleb ainult itaaliakeelset versiooni.) 7. (Käsitleb ainult portugalikeelset versiooni.) 8. (Käsitleb ainult hispaaniakeelset versiooni.) 9. (Käsitleb ainult saksakeelselt versiooni.) 10. (Käsitleb ainult hispaaniakeelset versiooni.) 11. (Käsitleb ainult hispaaniakeelset versiooni.) 12. Artikli 52 lõike 4 sissejuhatav lause asendatakse järgmisega: "4. Makseasutused võivad teatada EAGGF tagatisrahastule ühenduse kaasrahastatavad summad." 13. (Käsitleb ainult soomekeelselt versiooni.) 14. (Käsitleb ainult hispaaniakeelset versiooni.) Artikkel 2 Käesolev määrus jõustub Euroopa Liidu Teatajas avaldamise päeval. Käesolevat määrust kohaldatakse alates määruse (EÜ) nr 445/2002 jõustumise kuupäevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. märts 2003 Komisjoni nimel komisjoni liige Franz Fischler [1] EÜT L 160, 26.6.1999, lk 80. [2] EÜT L 74, 15.3.2002, lk 1. --------------------------------------------------
Euroopa Liidu Teataja L 083 , 01/04/2003 Lk 0037 - 0038



Komisjoni määrus (EÜ) nr 582/2003, 31. märts 2003, millega muudetakse määrust (EÜ) nr 2335/1999, millega sätestatakse virsikute ja nektariinide turustusstandardid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 47/2003, [2] eriti selle artikli 2 lõiget 2, ning arvestades järgmist: (1) Komisjoni määrus (EÜ) nr 2335/1999, [3] muudetud määrusega (EÜ) nr 46/2003, [4] kehtestab minimaalsed kvaliteedinõuded virsikutele ja nektariinidele. (2) Virsikud ja nektariinid peavad olema hästi arenenud ja piisavalt küpsed, et vältida ebarahuldava kvaliteediga toodete turuleviimist. (3) Seepärast tuleb määrust (EÜ) nr 2335/1999 muuta. (4) Pidades silmas esimeste ühenduse virsikute ja nektariinide turuleviimise kuupäeva, peab käesolev määrus jõustuma võimalikult kiiresti. (5) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2335/1999 lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. märts 2003 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 7, 11.1.2003, lk 64. [3] EÜT L 281, 4.11.1999, lk 11. [4] EÜT L 7, 11.1.2003, lk 61. -------------------------------------------------- LISA Määruse (EÜ) nr 2335/1999 lisa II jaotise (Kvaliteedinõuded) punktis A (Miinimumnõuded) lisatakse teise lõigu järele järgmine lõik: "Need peavad olema hästi arenenud ja piisavalt küpsed." --------------------------------------------------
Euroopa Liidu Teataja L 082 , 29/03/2003 Lk 0012 - 0012



Komisjoni määrus (EÜ) nr 568/2003, 28. märts 2003, millega parandatakse määruse (EÜ) nr 2603/1999 (millega nähakse ette nõukogu määrusega (EÜ) nr 1257/1999 sätestatud maaelu arendustoetusele ülemineku eeskirjad) hollandi- ja ingliskeelset versiooni EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1257/1999 Euroopa Põllumajanduse Arendus- ja Tagatisfondilt (EAGGF) saadava maaelu arendustoetuse kohta ning teatavate määruste muutmise ja asendamise kohta, [1] eriti selle artikli 53 lõiget 1, ning arvestades järgmist: (1) Komisjoni määruse (EÜ) nr 2603/1999 [2] (viimati muudetud määrusega (EÜ) nr 2055/2001 [3]) hollandi- ja ingliskeelne versioon sisaldab mitmeid vigu. Nimetatud keeltes tekste peab seetõttu muutma. (2) Käesoleva määrusega ettenähtud meetmed on kooskõlas põllumajandusstruktuuride ja maaelu arengu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2603/1999 muudetakse järgmiselt. 1. (Käsitleb ainult hollandikeelset versiooni.) 2. Artikli 4 lõige 4 asendatakse järgmisega: "4. Liikmesriigid täpsustavad oma maaelu arengukavades, millal nad on kohaldanud lõikeid 2 või 3." Artikkel 2 Käesolev määrus jõustub Euroopa Liidu Teatajas avaldamise päeval. Käesolevat määrust kohaldatakse alates määruse (EÜ) nr 2603/1999 jõustumise kuupäevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. märts 2003 Komisjoni nimel komisjoni liige Franz Fischler [1] EÜT L 160, 26.6.1999, lk 80. [2] EÜT L 316, 10.12.1999, lk 26. [3] EÜT L 277, 20.10.2001, lk 12. --------------------------------------------------
Euroopa Liidu Teataja L 086 , 03/04/2003 Lk 0020 - 0020



Komisjoni määrus (EÜ) nr 608/2003, 2. aprill 2003, millega muudetakse nõukogu määrust (EÜ) nr 2505/96 teatavate autonoomsete ühenduse tariifikvootide kvoodimahu osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1996. aasta määrust (EÜ) nr 2505/96 (millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine), [1] viimati muudetud määrusega (EÜ) nr 2287/2002, [2] eelkõige selle artiklit 6, ning arvestades järgmist: (1) Määruses (EÜ) nr 2505/96 sätestatud teatavate autonoomsete ühenduse tariifikvootide kvoodimahust ei piisa ühenduse tööstuse vajaduste rahuldamiseks käesoleval kvoodi kehtivusajal. (2) Nende kvootide katkematu kasutamise tagamiseks tuleks kvoodimahte suurendada alates 1. jaanuarist 2003 või 1. juulist 2002 sõltuvalt nende kvootide kehtivuse alguskuupäevast. (3) Määrust (EÜ) nr 2505/96 tuleks vastavalt muuta. (4) Käesoleva määrusega ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2505/96 I lisa muudetakse järgmiselt. 1. Kvoodi kehtivusajaks 1. jaanuarist kuni 30. juunini 2003 asendatakse järjekorranumbri 09.2612 all oleva tariifikvoodi kvoodimaht 150 tonniga. 2. Kvoodi kehtivusajaks 1. juulist 2002 kuni 30. juunini 2003 asendatakse järjekorranumbri 09.2976 all oleva tariifikvoodi kvoodimaht 900000 ühikuga. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolevat määrust kohaldatakse alates 1. jaanuarist 2003, välja arvatud artikli 1 lõige 2, mida kohaldatakse alates 1. juulist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. aprill 2003 Komisjoni nimel komisjoni liige Frederik Bolkestein [1] EÜT L 345, 31.12.1996, lk 1. [2] EÜT L 348, 21.12.2002, lk 42. --------------------------------------------------
Komisjoni määrus (EÜ) nr 650/2003,

10. aprill 2003,

millega muudetakse Euroopa Parlamendi ja nõukogu määrust (EÜ) nr 999/2001 seoses elusate lammaste ja kitsede impordiga

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega kehtestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, [1] viimati muudetud komisjoni määrusega (EÜ) nr 260/2003, [2] eriti selle artiklit 23,

ning arvestades järgmist:

(1) Komisjoni määrusega (EÜ) nr 260/2003, millega muudetakse määrust (EÜ) nr 999/2001, kehtestati pärast kinnituse leidmist skreipi esinemisele väikemäletsejalisi kasvatavas põllumajandusettevõttes ühenduse uued likvideerimiseeskirjad, mis tuginevad juhtiva teaduskomitee 4. ja 5. aprilli 2002. aasta arvamusele väikemäletsejalistelt pärit materjali turvalise hankimise kohta. Kooskõla huvides likvideerimiseeskirjadega muudeti ka ühendusesisese tõulammastega kauplemise eeskirju, et kõrvaldada skreipiga seotud piirangud ARR/ARR prioonvalgu genotüübiga lammastega kauplemiselt.

(2) Elusate lammaste ja kitsede impordi eeskirju tuleb muuta nii, et need oleksid kooskõlas ühendusesisese kauplemise eeskirjadega.

(3) Seepärast tuleks määrust (EÜ) nr 999/2001 vastavalt muuta.

(4) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 999/2001 IX lisa muudetakse vastavalt käesoleva määruse lisale.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. oktoobrist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. aprill 2003

Komisjoni nimel

komisjoni liige

David Byrne

[1] EÜT L 147, 31.5.2001, lk 1.

[2] EÜT L 37, 13.2.2003, lk 7.

--------------------------------------------------

LISA

IX lisa E peatükk asendatakse järgmisega:

"E PEATÜKK Lammaste ja kitsede import

Lammaste ja kitsede importimise korral ühendusse pärast 1. oktoobrit 2003 tuleb esitada veterinaarsertifikaat, millega tõendatakse, et:

a) nad kas on sündinud ja kasvatatud põllumajandusettevõttes, kus ei ole diagnoositud ühtegi skreipi juhtu või, kui tegemist on aretuslammaste ja -kitsedega, nad vastavad VIII lisa A peatüki I osa punkti a alapunktide i ja ii nõuetele;

b) või nad on komisjoni otsuse 2002/1003/EÜ I lisas määratletud ARR/ARR prioonvalgu genotüübiga lambad ja on pärit põllumajandusettevõttest, kus ei ole viimase kuue kuu jooksul registreeritud ühtegi skreipi juhtu.

Kui nad on ette nähtud mõne liikmesriigi jaoks, kus osaliselt või kogu territooriumi ulatuses kehtivad VIII lisa A peatüki I osa punktide b või c sätted, tuleb nende puhul anda üldised või konkreetsed lisatagatised, mis on määratletud artikli 24 lõikes 2 nimetatud korras."

--------------------------------------------------
Euroopa Liidu Teataja L 106 , 29/04/2003 Lk 0022 - 0023



Komisjoni määrus (EÜ) nr 745/2003, 28. aprill 2003, millega muudetakse nõukogu määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. detsembri 2001. aasta määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, [1] eriti selle artiklit 7, ning arvestades järgmist: (1) Määruse (EÜ) nr 2580/2001 lisas loetletakse pädevad asutused, kellele tuleks saata teave ja taotlused kõnealuse määrusega kehtestatud meetmete osas. (2) Madalmaad ja Ühendkuningriik on esitanud taotluse oma pädevate asutuste kontaktandmete muutmiseks ja töötajaskonnas toimunud muudatuste tõttu tuleb muuta komisjoni kontaktandmeid, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2580/2001 lisa muudetakse vastavalt käesoleva määruse lisale. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. aprill 2003 Komisjoni nimel komisjoni liige Christopher Patten [1] EÜT L 344, 28.12.2001, lk 70. -------------------------------------------------- LISA Määruse (EÜ) nr 2580/2001 lisa muudetakse järgmiselt. 1. Pealkirja "Madalmaad" all olevad kontaktandmed asendatakse järgmiste kontaktandmetega: "Ministerie van Financiën Directie Financiële Markten, afdeling Integriteit Postbus 20201 2500 EE Den Haag The Netherlands Telefon (31-70) 342 89 97 Faks (31-70) 342 79 18" . 2. Pealkirja "Ühendkuningriik" all olevad kontaktandmed asendatakse järgmiste kontaktandmetega: "HM Treasury International Financial Services Team 1, Horse Guards Road London SW1 A 2HQ United Kingdom Telefon (44-207) 270 55 50 Faks (44-207) 270 43 65 Bank of England Financial Sanctions Unit Threadneedle Street London EC2R 8AH United Kingdom Telefon (44-207) 601 46 07 Faks (44-207) 601 43 09" . 3. Pealkirja "Euroopa Ühendus" all olevad kontaktandmed asendatakse järgmiste kontaktandmetega: "Euroopa Ühenduste Komisjon Välissuhete peadirektoraat Direktoraat ÜVJP Üksus A.2: Õiguslikud ja institutsioonilised küsimused välissuhetes — sanktsioonid CHAR 12/163 B-1049 Brüssel Telefon (32-2) 295 81 48/296 25 56 Faks (32-2) 296 75 63 e-post: relex-sanctions@cec.eu.int" . --------------------------------------------------
Komisjoni määrus (EÜ) nr 775/2003,

5. mai 2003,

millega muudetakse määrust (EÜ) nr 2759/1999, millega sätestati nõukogu määruse (EÜ) nr 1268/1999 (mis käsitleb ühenduse toetust ühinemiseelsetele meetmetele põllumajanduse ja maaelu arenguks Kesk- ja Ida-Euroopa kandidaatriikides ühinemiseelsel perioodil) rakenduseeskirjad

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. juuni 1999. aasta määrust (EÜ) nr 1268/1999, mis käsitleb ühenduse toetust ühinemiseelsetele meetmetele põllumajanduse ja maaelu arenguks Kesk- ja Ida-Euroopa kandidaatriikides ühinemiseelsel perioodil, [1] mida on viimati muudetud määrusega (EÜ) nr 696/2003, [2] eriti selle artikli 12 lõiget 1,

ning arvestades järgmist:

(1) Komisjoni määruse (EÜ) nr 2759/1999, [3] mida on viimati muudetud määrusega (EÜ) nr 2251/2002, [4] artikkel 3 käsitleb töötlemis- ja turustamismeedet ning selle lõikes 2 loetletakse teatavad abikõlblikud kulutused. Väärititõlgendamise vältimiseks tuleks selgelt osutada, et see kulude loetelu on mittetäielik.

(2) Komisjoni määruse (EÜ) nr 2222/2000, [5] mida on viimati muudetud määrusega (EÜ) nr 188/2003, [6] artikli 1 lõikes 2 osutatud rahastamislepetes, mida rakendatakse ühenduse ja iga kandidaatriigi vahel, on juba sätestatud abikõlblike kulutuste määratlemise kriteeriumid. Seepärast on asjakohane võtta arvesse nende lepete asjakohaseid sätteid.

(3) Seepärast tuleks määrust (EÜ) nr 2759/1999 vastavalt muuta.

(4) Käesoleva määrusega ettenähtud meetmed on kooskõlas põllumajandusstruktuuride ja maaelu arengu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2759/1999 muudetakse järgmiselt.

1. Artikli 3 lõike 2 sissejuhatav lause asendatakse järgmisega:

"Abikõlblikeks kulutusteks võivad olla eelkõige järgmised:"

.

2. Lisatakse artikkel 8a:

"Artikkel 8a

Rahastamislepped

Iga programmi abikõlblike kulutuste puhul tuleb arvestada komisjoni määruse (EÜ) nr 2222/2000 [7] artikli 1 lõikes 2 osutatud rahastamisleppe sätteid, mida rakendatakse ühenduse ja asjaomase kandidaatriigi vahel."

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. mai 2003

Komisjoni nimel

komisjoni liige

Franz Fischler

[1] EÜT L 161, 26.6.1999, lk 87.

[2] ELT L 99, 17.4.2003, lk 24.

[3] EÜT L 331, 23.12.1999, lk 51.

[4] EÜT L 343, 18.12.2002, lk 8.

[5] EÜT L 253, 7.10.2000, lk 5.

[6] ELT L 27, 1.2.2003, lk 4.

[7] EÜT L 253, 7.10.2000, lk 5.

--------------------------------------------------
Euroopa Liidu Teataja L 109 , 01/05/2003 Lk 0012 - 0012



Komisjoni määrus (EÜ) nr 763/2003, 30. aprill 2003, millega muudetakse määrust (EÜ) nr 2768/98 oliiviõli eraladustusabi kava kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1513/2001, [2] eriti selle artikli 12a kolmandat lõiku, ning arvestades järgmist: (1) Nõukogu 20. juuli 1998. aasta määruse (EÜ) nr 1638/98 (millega muudetakse määrust nr 136/66/EMÜ õli- ja rasvaturu ühise korralduse kehtestamise kohta, muudetud määrusega (EÜ) nr 1513/2001 [3]) artikliga 5 nähakse viimati nimetatud määruse tulemusel ette määruse nr 136/66/EMÜ artikli 12a kehtetukstunnistamine alates 1. novembrist 2004 1. novembri 2001 asemel, võimaldades sellisel moel pikendada teatavate turumeetmete, sealhulgas eraladustusabi kava kehtivusaega. Kõnealuse artikliga 12a nähakse ette, et kui teatavates ühenduse piirkondades peaks esinema tõsiseid turuhäireid, võib rakendada oliiviõli eraladustusabi kava. (2) Selleks et võimaldada jätkata vaadis ladustatava neitsioliiviõli eraladustuslepingute täitmist kuni 31. oktoobrini 2004, tuleks vastavalt muuta komisjoni määruse (EÜ) nr 2768/98 [4] (muudetud määrusega (EÜ) nr 1081/01) [5] artikli 1 lõiget 2. Õiguskindluse huvides tuleks sätestada käesoleva määruse kohaldamine alates 1. novembrist 2001. (3) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2768/98 artikli 1 lõikes 2 asendatakse kuupäev 31. oktoober 2001 kuupäevaga 31. oktoober 2004. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 1. novembrist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. aprill 2003 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 201, 26.7.2001, lk 4. [3] EÜT L 210, 28.7.1998, lk 32. [4] EÜT L 346, 21.12.1998, lk 14. [5] EÜT L 149, 2.6.2001, lk 17. --------------------------------------------------
Euroopa Liidu Teataja L 109 , 01/05/2003 Lk 0010 - 0011



Komisjoni määrus (EÜ) nr 762/2003, 30. aprill 2003, millega muudetakse määrust (EÜ) 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 2002. aasta määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses, [1] viimati muudetud komisjoni määrusega (EÜ) nr 418/2003, [2] eriti selle artiklit 17, ning arvestades järgmist: (1) Komisjon on saanud taotlused organisatsioonidelt Antwerpsche Diamantkring CV, Beurs voor Diamanthandel CV, Diamantclub van Antwerpen CV and Vrije Diamanthandel NV nende kandmiseks määruse (EÜ) nr 2368/2002 (edaspidi "määrus") V lisa nimekirja. (2) Antwerpsche Diamantkring CV, Beurs voor Diamanthandel CV, Diamantclub van Antwerpen CV and Vrije Diamanthandel NV on esitanud komisjonile teabe, mis tõendab, et nad on täitnud määruse artiklis 17 esitatud nõuded eelkõige võttes vastu kõikidele liikmetele siduva käitumisjuhendi. (3) Esitatud teabe põhjal on komisjon jõudnud järeldusele, et organisatsioonide Antwerpsche Diamantkring CV, Beurs voor Diamanthandel CV, Diamantclub van Antwerpen CV and Vrije Diamanthandel NV lisamine määruse V lisasse on õigustatud. (4) Käesoleva määrusega ettenähtud meetmed on kooskõlas määruse (EÜ) nr 2368/2002 artikli 22 kohaselt asutatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2368/2002 muudetakse järgmiselt: määruse (EÜ) nr 2368/2002 V lisasse lisatakse käesoleva määruse lisas sisalduv tekst. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. aprill 2003 Komisjoni nimel komisjoni liige Christopher Patten [1] EÜT L 358, 31.12.2002, lk 28. [2] ELT L 64, 7.3.2003, lk 13. -------------------------------------------------- LISA Määruse (EÜ) nr 2368/2002 V lisa pealkirja järele lisatakse järgmine tekst: Antwerpsche Diamantkring CV Hoveniersstraat 2 bus 515 B-2018 Antwerpen Beurs voor Diamanthandel CV Pelikaanstraat 78 B-2018 Antwerpen Diamantclub van Antwerpen CV Pelikaanstraat 62 B-2018 Antwerpen Vrije Diamanthandel NV Pelikaanstraat 62 B-2018 Antwerpen --------------------------------------------------